Slonsko godka a Międzynarodowy Dzień Języka Ojczystego- inacy trocha rozwogi ło naszej godce
„Po raz kolejny 21 lutego obchodzony będzie Międzynarodowy Dzień Języka Ojczystego, nazywany też Dniem Dziedzictwa Językowego. Święto to ustanowione zostało przez UNESCO 17 listopada 1999 r. Jak stwierdzono, niemal połowa z 600 języków świata może zaniknąć w ciągu najbliższych dwóch, trzech pokoleń. Tegoroczne obchody Dnia, odbywające się pod hasłem „Książki dla edukacji w języku ojczystym”, podkreślają znaczenie edukacji w językach narodowych i niezbędne dla osiągnięcia tego celu, publikowanie w tych językach książek i podręczników – zarówno w formie tradycyjnej, papierowej, jak i elektronicznej”.Tela szkryflajom i godajom ło tym dniu rozmańte cajtungi i radijoki. Wszyjscy pszeca wiymy ,że jynzyk ojczysty to tyn w kierym godali nasi starziki .Dlo nas Slonzokow takim jynzykiym je slonsko godka ło kierej tera sie tak wiela rozprawio. Kożdy s nas jako że żyjymy we Polsce winiyn szkryflać i godać piyknie po polsku ale niy idzie tyż zapominać ło jynzyku naszych starzikow bo som my im to pszeca winni .Starsi pamiyntajom czasy kiedy we szkole za godka po naszymu łobniżono noty s zachowanio ,dostowało sie tyż chiby po packach i niejedna linijka była złomano. Miyszkomy w Europie uczymy się inszych jynzykow i to sie chwoli ale na piyrszym placu mo być nasza slonsko godka .Niy może być tak żeby młodzi yno umieli piyknie mówić a godać to już by dlo nich była wielko gańba i jak by to pedzieć we ich jynzyku „ to wielki obciach.”Toż trza zadbać ło to żeby za pora lot ta godka sie niy straciła. Kożdy s nas zno tako akcjo „Cała Polska czyta dzieciom.” kaj się namawio ,żeby niy yno we familijach ale i we Przedszklolach i Szkołach czytać bajtlom bez 20 minut dziynnie .Piykno akcjo do kierej włonczyły sie już nikiere placowki oświatowe.Te ludki kiere znajom i dobrze godajom po naszymu som zaproszone do w/wym placowek ,żeby połosprowiać i poczytać szkolorzom po slonsku. Czamu by niy skoro tu my sie urodzili tu wychowali i tu miyszkomy .Przeca jak by tej naszej godki niy flegowali i niy przekazywali młodszym pokolyniom to nasze wnuki niy wiedziały by co to gruba, familoki, szkryflani czy tyż łosprowiani. Kożdy narod żeby sie niy stracioł s mapy świata musi dbać ło swoj jynzyk i zwyczaje .Toż dokiedy momy jeszcze ludzi kierzi godajom muszymy ich mieć w zocy. Dziynki takim ludziom kierzi majom świadomoś tego i kierym ta sprawa leży na sercu slonsko godka rodzi sie jak by my to pedzieli na nowo .Wszystki przeglondy ,czy tyż konkursy po Naszymu w Szkołach ,Przedszkolach majom im w tym pomoc.I na pewno pomogajom bo som taki miasta taki jak Ruda Śląska, Katowice, Racibórz, Żory, Czerwionka -Leszczyny ,Rybnik, czy tyż Niewiadom wele Wodzisławia które jak żodyn dbajom ło to by ta nasza slonsko godka przetwała., Tukej a niy kaj indzi w Szkołach, Domach Kultury, Przedszkolach som łorganizowane coroczne konkursy” Barborkowe Strofy” ,Szpaski Ślonski, Wybory Ślązaka Roku, Śląskiej Gwary na wesoło czy też Gawędziarzy. Gospodorze wymiynionych miast czy tyż Gmin rozumiom jak wielki mo znaczyni nasza godka i zwyczaje dlo całej społeczności toteż radzi wlonczajom sie w ta akcjo fondujonc geszynki i dyplomy ich uczestnikom. Mo to wielki znaczyni bo pszeca uczestnicy takich przeglondow wiedzom że Jich wysiłek niy idzie na darmo i łostoł docyniony. Co do społeczności slonskio to niy yno rdzyni miyszkańcy kerzy tukej majom swoji korzynie ale i wszyjscy Ci kierzi łobrali ta ziymia jako swoji miejsce do życio. Pszeca na Ślonsku momy wiela małżyństw miyszanych kierzi chcom poznać to wszystko co sie wionże s osobom kiero wybrali . Ci s nich kierzi mondrzej podchodzom do tej sprawy som radzi że mogom poznać nasza godka a my muszymy im to umożliwić ,żeby potym nas niy postrzegali jako tych soroniow kerzi niy umiom docynić tego co majom najlepszego.
Nina Kibos
szl_Latn szl_Latn xho_Latn